B4-0313, 0377, 0378, 0379, 0380 και 0382/98

Ψήφισμα σχετικά με την κατάσταση στο Κοσσυφοπέδιο

Το Ευρωπαΐκό Κοινοβούλιο,

- έχοντας υπόψη τα προηγούμενα ψηφίσματά του για την πρώην Γιουγκοσλαβία και το Κοσσυφοπέδιο και τη σύστασή του της 29ης Φεβρουαρίου 1996 σχετικά με την ανάγκη έγκαιρης διευθέτησης της διαμάχης για το μέλλον του Κοσσυφοπεδίου ((ΕΕ C 78 της 18.3.1996, σελ. 15))

- έχοντας υπόψη την έκβαση της συνάντησης της ομάδας επαφών στο Λονδίνο για την πρώην Γιουγκοσλαβία στις 9 Μαρτίου 1998,

A. ανησυχώντας βαθύτατα για την κλιμάκωση της βίας τις τελευταίες ημέρες στο Κοσσυφοπέδιο,

Β. έχοντας επίγνωση του γεγονότος ότι η κρίση στην εν λόγω περιοχή άρχισε με την κατάργηση της πολιτιστικής και πολιτικής αυτονομίας του Κοσσυφοπεδίου εκ μέρους των σερβικών αρχών το 1989 και λυπούμενο διότι δεν έχει εφαρμοσθεί από τις σερβικές αρχές ούτε και η μάλλον ασήμαντη εκπαιδευτική συμφωνία του 1996,

Γ. αποδοκιμάζοντας τη μαζική και κατασταλτική δράση της σερβικής αστυνομίας εις βάρος ειρηνικών διαδηλωτών και πολιτών με αποτέλεσμα να χάσουν τη ζωή τους πολλοί άνθρωποι 7 επισημαίνοντας με αποτροπιασμό ότι πολλές γυναίκες και παιδιά υπήρξαν τα θύματα της δράσης των σερβικών δυνάμεων της τάξης και λυπούμενο βαθύτατα για το γεγονός ότι ορισμένες εξτρεμιστικές ομάδες του αλβανικού πληθυσμού της περιοχής του Κοσσυφοπεδίου κατέφυγαν στη βία για να επιτύχουν τους πολιτικούς τους στόχους,

Δ. τονίζοντας ότι οποιαδήποτε λύση στην κλιμακούμενη κρίση του Κοσσυφοπεδίου πρέπει να αναζητηθεί με ειρηνικά μέσα και πρέπει να βασίζεται στον απόλυτο σεβασμό των βασικών ανθρωπίνων δικαιωμάτων και του κράτους δικαίου,

Ε. πεπεισμένο ότι πρέπει να εξευρεθεί πολιτική λύση στην κρίση του Κοσσυφοπεδίου με βάση την αναγνώριση της πολιτιστικής και πολιτικής αυτονομίας του κατά πλειονότητα αλβανικού πληθυσμού της περιοχής χωρίς να μεταβληθούν τα ευρωπαΐκά σύνορα,

ΣΤ. τονίζοντας ότι η αύξηση των παραβιάσεων των βασικών ανθρωπίνων δικαιωμάτων στο Κοσσυφοπέδιο δεν μπορεί να θεωρηθεί εσωτερική υπόθεση της Ομοσπονδιακής Δημοκρατίας της Γιουγκοσλαβίας και ότι η Ευρωπαΐκή Ένωση έχει δικαίωμα και καθήκον να συμβάλει ενεργά στον τερματισμό αυτής της κατάστασης,

Ζ. επισημαίνοντας επί πλέον με μεγάλη ανησυχία ότι η κρίση στο Κοσσυφοπέδιο απειλεί σοβαρά τη σταθερότητα σε ολόκληρη την περιοχή καθώς και τη διεθνή ειρήνη και ασφάλεια,

Η. έχοντας υπόψη ότι το Συμβούλιο έχει εγκρίνει την έναρξη λειτουργίας γραφείου της ΕΕ στην Πρίστινα και ότι η εφαρμογή αυτής της απόφασης, καθώς επίσης και η επιστροφή της μακροπρόθεσμης αποστολής του ΟΑΣΕ στο Κοσσυφοπέδιο, θα μπορούσε να διαδραματίσει σημαντικό ρόλο στις εξελίξεις στην εν λόγω περιοχή,

Θ. λαμβάνοντας υπόψη ότι φυλακισμένοι αναγνωρισμένοι ως κρατούμενοι για λόγους πεποιθήσεων, φυλακίσθηκαν επανειλημμένως μετά από άδικες δίκες, επειδή είχαν ασκήσει το δικαίωμα ελευθερίας γνώμης και έκφρασης,

1. καταδικάζει τη μαζική και κατασταλτική δράση της σερβικής αστυνομίας κατά ειρηνικών διαδηλωτών και πολιτών με αποτέλεσμα να προκληθούν πολλοί θάνατοι και να αποτελέσουν πολλές γυναίκες και παιδιά τα θύματα των επιθέσεων των σερβικών δυνάμεων της τάξης 7

2. καταδικάζει έντονα και απερίφραστα τη χρήση κάθε μορφής βίας από οποιαδήοτε ομάδα που υποτίθεται ότι αποσκοπεί στην επίλυση της πολιτικής κρίσης του Κοσσυφοπεδίου 7 καλεί όλες τις εμπλεκόμενες πλευρές να αυτοπειθαρχήσουν και να απόσχουν από οποιαδήποτε νέα πράξη βίας 7

3. καλεί τον ΟΗΕ, την ΕΕ, τον ΟΑΣΕ, το ΝΑΤΟ και τη Δυτικοευρωπαΐκή Ένωση να προετοιμασθούν για την αποστολή αποτρεπτικής ειρηνευτικής δύναμης στην περιοχή 7

4. προτρέπει τα Ηνωμένα Έθνη να ανατρέψουν τα σχέδια απόσυρσης της δύναμης UNPREDEP από την Πρώην Γιουγκοσλαβική Δημοκρατία της Μακεδονίας 7

5. προτρέπει τις αρχές του Βελιγραδίου να επιτρέψουν αμέσως στις ανθρωπιστικές οργανώσεις, τους δημοσιογράφους και τους διεθνείς παρατηρητές να μεταβούν στους τόπους των διαδραματισθέντων και να διερευνήσουν πλήρως τα γεγονότα τα οποία είναι πιθανόν να εμπίπτουν στην αρμοδιότητα του Διεθνούς Ποινικού Δικαστηρίου της Χάγης για την πρώην Γιουγκοσλαβία 7

6. καλεί την κυβέρνηση της Ομοσπονδιακής Δημοκρατίας της Γιουγκοσλαβίας και τους εκπροσώπους του αλβανόφωνου πληθυσμού του Κοσσυφοπεδίου να αρχίσουν επειγόντως και χωρίς προϋποθέσεις πλήρη και εποικοδομητικό διάλογο για το μέλλον του Κοσσυφοπεδίου, έτσι ώστε ο πληθυσμός του να αποκτήσει την πολιτιστική και πολιτική αυτονομία του χωρίς μεταβολή των ευρωπαΐκών συνόρων 7

7. καλεί το Συμβούλιο και την Προεδρία του να καταβάλουν και να επιταχύνουν, σε συνεργασία με τον ΟΑΣΕ και άλλους οργανισμούς, κάθε δυνατή προσπάθεια για ενεργό συμβολή στη επίλυση της κρίσης με ειρηνικά μέσα 7 προτρέπει το Συμβούλιο να αποφασίσει μια κοινή δράση με βάση το άρθρο Ι, παράγραφος 3 της Συνθήκης ΕΕ 7

8. υποστηρίζει τις αποφάσεις της ομάδας επαφών για την πρώην Γιουγκοσλαβία να ασκηθούν μεγαλύτερες πιέσεις στον Πρόεδρο Μιλόσεβιτς και στην κυβέρνηση της Ομοσπονδιακής Δημοκρατίας της Γιουγκοσλαβίας προκειμένου να εξευρεθεί ειρηνική και εποικοδομητική λύση στην κλιμακούμενη κρίση του Κοσσυφοπεδίου βασισμένη στον απόλυτο σεβασμό των ανθρωπίνων δικαιωμάτων και του κράτους δικαίου για το σύνολο του πληθυσμού του Κοσσυφοπεδίου 7

9. καλεί τον Πρόεδρο Μιλόσεβιτς να ανταποκριθεί με εποικοδομητικό τρόπο στα αιτήματα της ομάδας επαφών στο εγγύς μέλλον, έτσι ώστε να αποφευχθεί η αναγκαιότητα γενικότερων και πιεστικότερων μέτρων από τη διεθνή κοινότητα 7

10. υποστηρίζει πλήρως όλες τις ομάδες και τα άτομα, υπογραμμίζοντας συγχρόνως τον ειδικό ρόλο που διαδραματίζουν οι φοιτητές, που έχουν δεσμευθεί σοβαρά εντός και εκτός του Κοσσυφοπεδίου για την εξεύρεση εποικοδομητικής λύσης σε ό,τι αφορά το μελλοντικό καθεστώς του Κοσσυφοπεδίου και του λαού του και αγωνίζονται για την επίτευξη αυτών των στόχων με ειρηνικά, πολιτικά μέσα 7

11. καλεί επίμονα τα κράτη μέλη να παράσχουν στους πρόσφυγες την απαιτούμενη επειγόντως βοήθεια, να χορηγήσουν βίζες και να φιλοξενήσουν τους ανθρώπους που εγκαταλείπουν την περιοχή των συγκρούσεων και να απόσχουν από αιφνίδιες απελάσεις οι οποίες θα μπορούσαν να θέσουν σε κίνδυνο τη ζωή τους 7

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον ΟΑΣΕ, την κυβέρνηση της Ομοσπονδιακής Δημοκρατίας της Γιουγκοσλαβίας και στους εκπροσώπους του αλβανικού πληθυσμού του Κοσσυφοπεδίου.